کنړ کې (۵۱) تنو په نښه شویو سوالګرو کورنیو سره د افغانی سرې میاشتې له لوری نغدی وشوه. نن ورځ دوشنبه د ۱۴۴۵ ھ ق د شعبان المظم د میاشتې ۲۳مه چې د ۱۴۰۲ھ ش کال د خوت د میاشتې ۱۴ نېټې سره سمون لری: د افغانی سرې میاشتې له لوری د سوالګرو کورنیو سره د نغدی مرستې په لړ کې، د کنړ ولایت مرکز اسعداباد اړوند له (۵۱) تنو ښځینه او نارینه سوالګرو سره نغدی مرسته ترسره شوه،په یاده نغدی مرسته کې ۵۰ کورنیو ته (۵۰۰۰) افغانۍ او یوی کورنۍ ته ۴۰۰۰ افغانۍ په نظر کې نېول شوی وی چې مجموعا (۲۵۴۰۰۰)دوه لکه څلور پنځوس زره افغانۍ کېږی چې نوموړو سوالګرو ته د کنړ نمایندګۍ رئیس الحاج شاه زلمی غیرت او یو شمیر کارمندانو په لاسونو د رسنیو په حضور کې وویشل شوه. د یادونې وړ ده یادو سوالګرو سره تردې مخکې هم دافغانی سرې میاشتې له لوری ۵۰۰۰ افغانۍ نغدی مرسته تر سره شوی وه.